CELEX: 62020TN0633
Language: el
Date: 2020-10-09 00:00:00
Title: Υπόθεση T-633/20: Προσφυγή της 9ης Οκτωβρίου 2020 — CNMSE κ.λπ. κατά Κοινοβουλίου και Συμβουλίου

11.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 9/24
            
         
      Προσφυγή της 9ης Οκτωβρίου 2020 — CNMSE κ.λπ. κατά Κοινοβουλίου και Συμβουλίου
      (Υπόθεση T-633/20)
      (2021/C 9/36)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες: Coordination nationale médicale santé — environnement (CNMSE) (Παρίσι, Γαλλία) και πέντε άλλοι προσφεύγοντες (εκπρόσωπος: G. Tumerelle, δικηγόρος)
      
         Καθών: Ευρωπαϊκό Κοινοβούλιο και Συμβούλιο της Ευρωπαϊκής Ένωσης
      
         Αιτήματα
      
      Οι προσφεύγοντες ζητούν από το Γενικό Δικαστήριο:
      
                  —
               
               
                  να κηρύξει άκυρο τον ευρωπαϊκό κανονισμό 2020/1043.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγοντες προβάλλουν τρεις λόγους.
      
                  1.
               
               
                  Ο πρώτος λόγος αφορά τις συνέπειες του προσβαλλόμενου κανονισμού και τους κινδύνους που αυτός εγκυμονεί (1). Συναφώς, οι προσφεύγοντες εκτιμούν ότι η κατάργηση κάθε μέτρου αξιολογήσεως των κινδύνων που συνδέονται με τους γενετικώς τροποποιημένους οργανισμούς δεν ήταν δικαιολογημένη. Επίσης, βάλλουν κατά της ελλείψεως διαβουλεύσεως με το κοινό, κατά της ελλείψεως παροχής πληροφοριών και κατά της ελλείψεως επισημάνσεως, καθώς και κατά της ελλείψεως επιστημονικής τεκμηριώσεως.
               
            
                  2.
               
               
                  Ο δεύτερος λόγος αφορά πλημμέλειες οι οποίες πλήττουν την εξωτερική νομιμότητα της προσβαλλομένης πράξεως. Οι προσφεύγοντες προβάλλουν ότι στο πλαίσιο της ακολουθηθείσας διαδικασίας δεν έγινε διαβούλευση με το κοινό, δεν τηρήθηκε η διαφοροποιημένη διαδικασία που προβλέπεται από το άρθρο 7 της οδηγίας 2001/18 (2), και υπήρξε παράβαση ουσιώδους τύπου. Επίσης, προβάλλουν έλλειψη επαρκούς νομικής βάσεως και ύπαρξη σφάλματος εκτιμήσεως.
               
            
                  3.
               
               
                  Ο τρίτος λόγος αφορά πλημμέλειες οι οποίες πλήττουν την εσωτερική νομιμότητα της προσβαλλομένης πράξεως. Συναφώς, οι προσφεύγοντες προβάλλουν παραβίαση της αρχής της προφύλαξης, παραβίαση της θεμελιώδους αρχής της Ένωσης σχετικά με την προστασία της δικαιολογημένης εμπιστοσύνης, και προσβολή του κεκτημένου δικαιώματος στην υγεία και στο περιβάλλον. Επίσης, οι προσφεύγοντες προβάλλουν παραβίαση των αρχών της επικουρικότητας και της αναλογικότητας, καθώς και ύπαρξη προδήλου σφάλματος εκτιμήσεως.
               
            
         (1)  Κανονισμός (EE) 2020/1043 του Ευρωπαϊκού Κοινοβουλίου και του Συμβουλίου της 15ης Ιουλίου 2020 σχετικά με τη διεξαγωγή κλινικών δοκιμών με φάρμακα για ανθρώπινη χρήση που περιέχουν ή αποτελούνται από γενετικώς τροποποιημένους οργανισμούς και τα οποία προορίζονται για τη θεραπεία ή την πρόληψη της νόσου από κορωνοϊό (COVID-19) και με την προμήθεια τέτοιων φαρμάκων (ΕΕ 2020, L 231, σ. 12).
      
         (2)  Οδηγία 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ του Συμβουλίου — Δήλωση της Επιτροπής (ΕΕ 2001, L 106, σ. 1).